cyanic-selkie/wikianc huggingface dataset:
Frederik Urne
I 1656 vendte han tilbake til Danmark, ble lensherre på Roskildegaard og året etter på Halsted kloster. Etter sin mor hadde han arvet en del i Alslevgaard, som han senere avstod til sin bror Jørgen. I stedet kjøpte han Kragerup ved Kalundborg.
Urne døde i april 1658. Enken, Karen Arenfeldt, overlevet ham til 1673.
Croatia Open Umag 2019
Croatia Open Umag 2019 var en tennisturnering, og del av ATP-touren 2019 som fant sted i Umag i Kroatia fra 15. til 21. juli 2019.
Det ble konkurrert i singel og dobbel for menn på grus.
Edyta Dzieniszewska
Edyta Dzieniszewska (født 5. mai 1986) er en polsk padler som konkurrerer i kajakk.
Hun representerte Polen i Sommer-OL 2016 i Rio de Janeiro, der hun ble nummer 9 i K-4 500 meter.
Dynastes maya
Dynastes maya er en bille som hører til gruppen hornbiller (Dynastinae) i gruppen skarabider (Scarabaeoidea).
Utseende
En stor (kroppslengde hos hannene 65-90 millimeter), kraftig bille. Kroppen er sylindrisk, glatt og skinnende, dekkvingene gulgrå bortsett med brune flekker. Pronotum er ofte brunsvart. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er en del mindre enn hos de største artene, hornet i pannen har et par tenner i midten, hornet på pronotum er kløvd i spissen. På hver side av pronotum er det en rett pigg.
Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Utbredelse
Arten lever i Mexico, Guatemala og Honduras.
Sprengisandur
Sprengisandur er et høyfjellsområde på Island. Området avgrensa av Hofsjökull og Vatnajökull. Fjellvegen F26 Sprengisandur går her. Fortellinger og sagn fra dette området inspirerte poeten Grímur Thomsen til å skrive diktet «Á Sprengisandi», senere tonsett av Sigvaldi Kaldalóns.
IndyCar Series
I motsetning til Formel 1 er ikke IndyCar Series en åpen formel. IRL kontrollerer og spesifiserer chassis- og motorleverandørene som teamene er tillatt å bruke hver sesong, og valg av produsenter gjøres hvert tredje år. For tiden (2013) leverer Dallara chassis til alle teamene, mens motorene leveres av Honda og Chevrolet.
Vinnere av mesterskapet
Noter til tabellene:'
OPUS 250
OPUS 250 er et musikkalbum utgitt av Bergen filharmoniske orkester på LAWO Classics i 2015 i anledning orkesterets 250-årsjubileum. Det inneholder nye verk skrevet for Bergen filharmoniske orkester til jubileet, som ble urfremført i Grieghallen 19. februar 2015, dirigert av Andrew Litton.
Berg fikk året etter utgivelsen Edvard-prisen i klassen samtid for sin bratsjkonsert.
Under den 63. Internasjonale Rostrum for komponister i Polen i 2016 ble Ulvos Shadows and Shields tildelt utmerkelsen «Recommended Works» i den generelle kategorien der elleve verk fra hele Europa anbefales for radiospilling i mønstringens nær 30 deltagerland.
Oddleiv Apneseth stod for plateomslaget.
Sobrino de Botín
Sobrino de Botín (Botins svoger) er en restaurant i Spania, og ligger ved Cuchilleros 17 i Madrid. Restauranten åpnet i året 1725 og er ifølge Guinness rekordbok verdens eldste eksisterende restaurant. Restauranten ble grunnlagt av spanjolen James Botin og hans kone, og ble opprinnelig kalt Casa Botin. Restauranten ble så ervervet av svogeren Candido Remis, noe som var anledningen til restaurantens navnebytte.
Historien forteller at en ung Francisco Goya arbeidet her mens han ventet på å komme inn på Real Academia de Bellas Artes de San Fernando.
Sobrino de Botín og deres spesialitet cochinillo asado (stekt pattegris) nevnes i avslutningen av Ernest Hemingways roman Og solen går sin gang. Restaurantens andre spesialrett sopa de ajo består av et egg i hønsebullion med sherry og hvitløk. Restauranten nevnes også i romanen To hustruer: Fortunata og Jacinta av Benito Pérez Galdós.
Trinity House
Trinity House er et britisk selskap med ansvar for fyr, sjømerker og maritim radio i England, Wales, Kanaløyene og Gibraltar. Selskapet ble stiftet i 1514 gjennom royal charter utstedt av Henrik VIII.
Stålbrott Idrettslag
Stålbrott Idrettslag (stiftet 1946) holder til på Sandnes i Hadsel kommune i Nordland, og hadde i 2011 356 medlemmer. Klubben har aktivitet innen allidrett (idrettsskole, jogging, volleyball og innebandy), tur / ski og fotball.
Phoenix Sky Harbor internasjonale lufthavn
Phoenix Sky Harbor internasjonale lufthavn er en internasjonal flyplass i Phoenix i USA. Flyplassen er den største og mest travle i Arizona, samt den fjerde mest travle i den sørvestre delen av USA.
I 2011 var det 40 591 948 passasjerer innom flyplassen, noe som gjør den til USAs niende mest travle flyplass og den 15. i verden. Totalt 1 266 fly med 111 210 passasjerer og 828 tonn bagasje lander og tar-av daglig på flyplassen. Flyplassen har fire terminaler og tre rullebaner.
DejaVu
DejaVu er en samling frie skrifttyper som har sitt opphav i skrifttypesamlingen Bitstream Vera, og utvidet for å dekke et større område av Unicode-standarden.
Bitstream Vera inneholdt hovedsakelig skrifttegn fra segmentene Basic Latin og Latin 1, men ble sluppet under en fri lisens som gjorde at andre kunne bygge videre på den. Stepan Roh startet DejaVu-prosjektet i 2004 med mål om å tilby en fontsamling med en større gruppe skrifttegn, og i dag installeres fontsamlingen som standard i en rekke Linux-distribusjoner. Den kan også lastes ned og installeres manuelt for de fleste andre operativsystemer som støtter TrueType-fonter.
DejaVu er et prosjekt i utvikling og mangler per 2012 fremdeles støtte for en del vanlige alfabeter som arabisk og hebraisk.
Blind Faith (miniserie)
Blind Faith er en amerikansk miniserie fra 1990, regissert av Paul Wendkos.
Handlingsreferat
Rob Marshall og hans kone Maria Marshall bor sammen med deres tre sønner, 18 år gamle Roby, 17 år gamle Chris og 12 år gamle John er tilsynelatende en lykkelig familie i Toms River, New Jersey. Men i september 1984 blir Maria skutt og drept, og Rob påstår at hun ble myrdet av en raner mens han skiftet et flatt dekk. Når politiet starter etterforskningen, oppdager de imidlertid urovekkende nyheter om Marshall-familien: Rob har i all hemmelighet skaffet seg en enorm gjeld, og tatt opp et nytt boliglån på 100 000 dollar i Marias navn. Han har også en affære med en gift nabo, Felice Richmond (spilt av Robin Strasser) men Maria oppdager dette forholdet, og vurderer skilsmisse. Men hun hadde bestemt seg for å jobbe med ekteskapet deres, kort tid før hun ble myrdet.
Felice forteller politiet at Rob ønsket å kvitte seg med sin kone for å å få tak i livsforsikringen på sin kone, og Rob blir umiddelbart mistenkt for å ha drept henne. Til å begynne med støtter Robs venner og resten av familien ham. Men de begynner å legge merke til at han ikke ser ut til å være i sorg over Marias død, og Robs beste venn Sal (spilt av Joe Spano) blir irritert over at han er mer interessert i å bygge seg en ny fremtid sammen med Felice. Rob blir rådet av sin advokat til ikke å kontakte Felice, fordi dette kan påvirke bildet av ham blant resten av lokalsamfunnet. Men dette plager Rob, som er dypt forelsket i Felice. I mellomtiden har politiet utvidet listen over mistenkte til å inkludere Andrew Meyers (spilt av Jake Dengel) en butikkmedarbeider i Louisiana som hadde kontakt med Rob angående hans økonomiske problemer, og Arnie Eggers - en beryktet leiemorder.
På julaften blir Rob arrestert av politiet. Roby besøker ham i fengselet, og blir forsikret av faren sin om at han ikke er skyldig. Rettssaken begynner ved tinghuset i Atlantic County, i 1986. L'Hereux avgir en detaljert vitnesbyrd hvor han påstår at Rob leide ham inn til å myrde Maria. Men L'Hereux sier at han fant henne for vakker til å drepe, og han tok derfor kontakt med Dunlap for å gjennomføre oppdraget. Rob blir dømt til døden ved dødelig injeksjon. Fra og med 1990 ble Rob sittende på dødscelle, og venter på å få innvilget en anke. Roby gjennomførte college. Chris begynte som svømmetrener ved et universitet. Men John, som giftet seg i en alder av 17 år, sluttet aldri å tro på farens uskyld.
Pachylebiodes
Pachylebiodes er en slekt av løpebiller.
Utbredelse
Slekten er kjent fra Madagaskar.
Aldeyjarfoss
Aldeyjarfoss er en foss nord på Island på den nordlige delen av Sprengisandur og det islandske høylandet.
En av de mest interessante trekka til fossen er kontrasten mellom de svarte basaltsøylene og det hvite vannet i fossen. I dette likner han på den mye mindre islandske fossen Svartifoss i Skaftafell nasjonalpark.
Elva Skjálfandafljót fell her en høyde på 20 m. Basalten hører til en lavaslette kalt Frambruni eller Suðurárhraun, hraun er et islandsk uttrykk for lava.
Cryptocephalomorpha
Cryptocephalomorpha er en slekt av løpebiller.
Utseende
Nokså små, avlange, blanke og glatte, sylindriske løpebiller, ligner ikke på typiske medlemmer av denne familien. Kroppen er nokså jevnbred, hodet rundet, kort og bredt med små kjever, for det meste skjult av pronotum. Et særtrekk er at overleppen (labrum) er skjult på undersiden av hodet. Antennene er ganske korte, omtrent så lange som hodets bredde. Pronotum er rundet, tilsmalnende forover, danner en kontinuerlig kurve med dekkvingene. Beina er ganske korte. På farge er de gjernre mørkt brunrøde med lysere flekker på dekkvingene.
Levevis
Artene forekommer på områder med tørr, sandig jord i ørkener, halvørkener og stepper. Larvene lever i maurtuer, de voksne billene er også å finne rundt disse.
Utbredelse
Slekten er utbredt i Sørøst-Asia og Australia, fra India i vest til Melanesia i øst.
Geostiba circellaris
Geostiba circellaris er en bille som hører til den store underfamilien småkortvinger (Aleocharinae) i familien kortvinger (Staphylinidae). Den er eneste norske representant for slekten Geostiba.
Utseende
En liten (2,2-2,9 millimeter), slank, gulbrun kortvinge. Arten kan ligne mange av artene i den store slekten Atheta. Antennene er forholdsvis korte og kraftige. Hodet er mørkt, rundet, med ganske små fasettøyne (mindre enn hos de aller fleste av Atheta-artene). Pronotum er nesten kvadratisk, med rundede hjørner. Dekkvingene er nokså korte, bare ubetydelig lengre enn pronotum. Hos hannen har hver dekkvinge en kort lengderibbe i den fremre delen. Bakkroppen er temmelig lang og slank, hos hannen har det nest-bakerste ryggleddet en opphøyd, avlang knøl. Beina er gulaktige og middels lange.
Levevis
Geostiba circellaris lever mellom mose og løvstrø på skogbunnen, der den er en av de aller vanligste billene i Norge.
Juan López de Zárate
Juan López de Zárate (født 24. juni 1490 i Oviedo i Spania, død 10. september 1555 i Ciudad de Mexico i Ny-Spania) var en katolsk prelat som var den første biskop av Antequera. Han var biskop av Antequera til sin død 10. september 1555.
Bakgrunn
Juan López de Zárate var født i den spanske byen Oviedo. Det er ukjent hvem hans foreldre var. Han innledet sin kirkelige løpebane ved Seminario conciliar i hjembyen. Han var en fremragende student. Han studerte teologi og tok doktorgrad i kanonisk rett.
Prest
Han ble presteviet i samme by, Oviedo. På grunn av hans gode ry og utdannelse utnevnte keiser Karl V ham til rådgiver ved hoffet og skriftefader for dronning Juana, samt til kannik i katedralen i Madrid.
Biskop
Den 21. juni 1535 ble han nominert av keiser Karl V og utnevnt av pave Paul III til biskop av Antequera, nettopp opprettet som nytt bispedømme i Ny-Spania. Den 8. april 1537 ble han bispeviet i Madrid av Juan de Zumárraga, erkebiskop av Mexico, som da var i Spania. Så reiste han over Atlanterhavet til «den nye verden».
I Mexico by ble han mottatt av geistlige og ordensfolk betrodd å tjene i det nye bispedømmet, og sammen med dem ankom han byen Oaxaca, hvor han ble mottatt med glede av de lokale prestene og det fremvoksende borgerskap. Da var katedralen i Oaxaca ennå ikke bygget, så han ble ført til eremitasjen Santa Catarina (som senere kjennes som kirken San Juan de Dios) for å bosette seg der.
I løpet av de 18 årene han styrte bispedømmet, brukte han sine krefter på byggingen av katedralen, samt etablering av prester og menigheter i befolkningssentra. Han fikk stor hjelp av dominikanerordenen som påtok seg meget av nybrottsarbeidet. Han ble anerkjent for den nestekjærligheten han ga de fattige og for den veltalenhet han holdt sine prekener med. Han forsøkte å besøke sitt omfattende bispedømmeområde i en tid da det var få veier, og disse var fulle av farer, i tillegg til det fremherskende varme klima.
Som biskop ble han selv hovedkonsekrator av biskop Martín Sarmiento de Osacastro av Tlaxcala (1549, det senere bispedømme Puebla de los Angeles) og medkonsekrator av biskop Francisco Marroquín Hurtado av Santiago de Guatemala (1537)
Han fulgte erkebiskop Alonso de Montúfar til deltagelse i Mexico i det første konsil for de meksikanske biskoper i 1554, hvor han nok en gang gjorde seg bemerket ved sin kunnskap og veltalenhet. I denne byen og under feiringen av konsilet døde han 10. september 1555. Han ble gravlagt i Santo Domingo-klosteret i hovedstaden.
Episkopalgenealogi
Hans episkopalgenealogi er:
Simulatorpedal
En simulatorpedal er en pedal brukt i en simulator for underholdning eller trening. Vanlige eksempler er gass- og bremsepedaler til kjøresimulatorer, og rorpedaler til flysimulatorer. For minst mulig latens kobles de ofte til datamaskin eller spillkonsoll via kabling, for eksempel med USB-C.
Til videospill-underholdning som arkadespill eller for nybegynnere brukes gjerne rimelige pedaler, mens til seriøs trening og simracing finnes dyrere modeller, og brukes noen ganger sammen med et direktedrevet simulatorratt.
Selv om det er en kjennsgjerning at nye simrasere ofte er mer opptatt av rattet, så anbefaler mange erfarne rasere å legge mer penger i pedaler (og ramme ) og heller kjøpe et rimeligere ratt dersom man må prioritere.
Sensorer
Transduseren eller sensoren på rimelige pedaler er gjerne basert på potmeter eller halleffektsensorer, mens dyrere pedaler bruker lastceller (eller eventuelt lastceller kombinert med hydraulikk). Spillpedaler brukt med dataspill er i bunn og grunn elektroniske bremsepedaler (brake-by-wire) og elektroniske gasspedaler (throttle-by-wire).
Mekanikk
Pedalene kan være designet med intrikate geometrier bestående av armer, fjærer og dempere med hensikt å skape en «naturlig» følelse med progressiv og repeterbar motstand slik at sjåføren kan prestere mer konsistent i konkurranser. Dette er særlig viktig for bremsene. For en del rimelige pedaler finnes det oppgraderingssett og hjemmelagde løsninger med mål om å etterligne følelsen man får med mer påkostede pedaler.
Haptikk
I 2022 kom det finske selskapet Simucube med ActivePedal, verdens første serieproduserte simpedale med haptisk teknologi. Medgründer og teknisk direktør Tero Kontkanen fra Simucube hevder at slike såkalte aktive pedaler på sikt vil ha større påvirkning på simracing enn direktedrevne ratt.
Haptiske pedaler kan brukes for å gi føreren av en bilsimulator verdifull tilbakemelding (i form av kraft-tilbakekobling og vibrasjoner) basert på telemetri fra hva som skjer med bilens dekkmodell mot underlaget i simulatoren. Haptikk er først og fremst nyttig for bremsepedalen. I tillegg til overgang fra statisk til kinetisk friksjon ved skrens skal haptiske pedaler også kunne simulere pulseringer i pedalene på biler med blokkeringsfrie bremser eller antispinn.
Bilpedaler
Det vanligste oppsettet er to asymmetriske pedaler med en gasspedal og en bremsepedal. Kløtsjpedal kan ofte kjøpes utenom som ekstrautstyr, og kan for eksempel være aktuelt dersom man ønsker realistisk kjøring av historiske raserbiler i kombinasjon med manuell H-girspake. Noen rimelige pedalsett kommer med tre pedaler, og noen rattsett kommer også med pedaler inkludert. Det er sjelden nødvendig med kløtsjpedal i simracing.
Dersom man skal kjøre med en nær liggende «formel»-sittestilling bør pedalene kunne inverteres slik at de henger nedover i stedet for å komme opp fra gulvet som normalt. Mange pedaler kan enkelt inverteres ved å monteres opp-ned, men ikke alle pedaler kan inverteres. Derimot for vanlig oppreist «GT»-sittestilling, som er mer behagelig ved lengre økter og derfor vil være mer aktuelt for de fleste førere, har det mindre å si om en pedal kan inverteres eller ikke.
Flypedaler
Rorpedaler til flysimulator simulerer styring av sideror (og evnetuelt tåbremser), og kommer i par med en pedal til hver fot. Pedalene er koblet sammen i synkron slik at den ene pedalen vipper ut når den andre trykkes inn.
Sykkelpedaler
Det finnes innendørs treningssykler som kan brukes til dataspill. Alternativt har noen sykkelruller sensorer for å måle rytterens ytelse, effekt (watt), kadens (r/min), virtuell hastighet og puls, og disse målingene kan kobles til programvare eller apper slik at man kan konkurrere mot seg selv i et sykkelspill eller mot andre ryttere over internett. Analyse av målingene kan også hjelpe med syklistens trening.
Svitlana Akhadova
Svitlana Akhadova (født 10. mai 1993) er en ukrainsk padler som konkurrerer i kajakk.
Hun representerte Ukraina under Sommer-OL 2016 i Rio de Janeiro, der hun ble nummer 4 i K-4 500 meter.
Marija Povkh
Marija Mykolaivna Povkh (ukrainsk: Марія Миколаївна Повх; født 8. januar 1989) er en ukrainsk padler som konkurrerer i kajakk.
Hun representerte Ukraina under Sommer-OL 2016 i Rio de Janeiro, der hun ble nummer 4 i K-4 500 meter.
Under Sommer-OL 2020 i Tokyo som ble arrangert i 2021, ble hun nummer 15 i K-1 500 meter.
Piero di Cosimo de’ Medici
Piero di Cosimo de' Medici (født 1416, død 2. desember 1469) var den andre sønnen til Cosimo de’ Medici, overhode av den mektige Medici-familien i Firenze. Etter farens død i 1464 ble Piero de facto leder av Firenze.
Piero døde i 1469, og etterlot seg sin sønn Lorenzo de' Medici som leder av Medici-familien og Firenze.
Manhua
Manhua (forenklet kinesisk: 漫画; tradisjonell kinesisk: 漫畫; pinyin: Mànhuà) er på kinesisk den allmenne betegnelsen for tegneserier som blir trykket i Kina, Hongkong og Taiwan. Manhua har – i likhet med koreanske tegneserier, som kalles manhwa – levd i skyggen av sin storebror manga (japanske tegneserier).
De fleste manhua-er tegnes i Hongkong eller på Taiwan.
I 1920- og 1930-årene ble manhuaene preget av arbeidene til Feng Zikai (1898–1975), Ye Qianyu og Zhang Leping. Blant de mest kjente verkene regnes Zhang Lepings seriefigur Sanmao. Begrepet manhua ble skapt i 1925 da Feng Zikais Zikai manhua ble publisert for første gang.
Tegnerne av manhuas kalles manhuajia.
Historie
Ordet «manhua», direkte oversatt «improviserte skisser», er opprinnelig et begrep fra 1800-tallet som brukes i kinesisk tusj maleri. Det ble populært i Japan under navnet «manga» i begynnelsen av det 19. århundre. Feng Zikai gjenopplivet begrepet da han i 1925 introduserte serien Zikai manhua.
Tore Mathisen Grøtte
Tore Grøtte er en norsk festivalsjef. Han er kjent for å ha startet musikkfestivalen Aronnesrocken i 1996. Han ble tildelt Finnmark fylkes kulturpris for sitt arbeid for å løfte ungdomskultur gjennom festvalen.
2. divisjon ishockey for menn 1981/82
2. divisjon ishockey for menn 1981/82 var det nest øverste nivået i norsk ishockey sesongen 1981/82.
Leinesfjorden
Leinesfjorden (lulesamisk: Lairákvuodna eller Rairágavuodna) er en fjordarm av Vestfjorden i Steigen kommune i Nordland. Den strekker seg i underkant av 12 kilometer i østlig retning fra Andholmfjorden til Stormyra.
Fjorden har innløp mellom øya Fluksa i nord og Helnes i sør. Sundet Andholmfjorden fortsetter videre vestover som en forfjord som gir forbindelse til Vestfjorden. Fra Leinesfjorden går de to fjordarmene Saursfjorden i nordøstlig retning og Botnfjorden i østlig retning. Landskapet på nordsiden er åslendt. På sørsiden stiger de opp mot 1 045 meter høye Kråktindan opp fra fjorden. I selve fjorden ligger en rekke små holmer, skjær og grunner.
Leinesfjord ligger i bunnen av fjorden langs fylkesvei 835. Fylkesvei 633 går langs sørsiden fra Helnes, via Leines, Skålvoll og Åsjorda, til Botn i bunnen av Botnfjorden. Bygdene her lå frem til 1964 i Leiranger kommune.
Nordlandsekspressen har anløp av Helnes og krysser Leines- og Andholmfjorden før anløpet av Nordskot.
Swedish Open 2019
Swedish Open 2019 var en tennisturnering, og del av ATP-touren 2019 som fant sted i Båstad i Sverige fra 8. til 21. juli 2019.
Det ble konkurrert i singel og dobbel for menn og kvinner på grus. Kvinnene konkurrerte i 125k-series, som er nivået under WTA-touren.
Åse Ryan
Åse Irene Ryan (født 11. juli 1923 i Langfjordbotn i Alta, død januar 2018) var en norsk tekstilkunstner og forfatter. I 2008 ble hun tildelt Finnmark fylkes kulturpris for sitt arbeid med tekstilkunst og utsmykkinger.
Tekstilkunst
Åse Ryan hadde utsmykningsoppdrag over hele landet. Særlig fikk hun flere oppdrag fra menigheter knyttet til Frikirken.
Altertavle i Moss Frikirke (1987)
I 1987 ferdigstilte Ryan en stor billedvev som var bestilt til den nye frikirken i Moss. I den forbindelse inviterte hun til utstilling i sitt eget hjem i Alta, hvor hun også viste andre verk. Altaposten omtalte dette slik:"Åse Ryan har avsluttet enda et kirketeppe. Billedveversken fra Alta er etterhvert representert med arbeider i mange kristne forssamlingshus, både i sør og nord. De lysende, varme fargene, og det «halvnaturalistisk» billedspråk med glad og lettforståelig symbolikk har tydeligvis publikumsappell. Man kan si at redskapene hennes er garn og barnetro."
Five Long Years
Five Long Years er en sang skrevet av Eddie Boyd som ble spilt inn og gitt ut på singel av Eddie Boyd i 1952. Singelen kom på 1.-plass på R&B-lista.
Ike & Tina Turner spilte inn sangen og ga den ut på albumet Get It – Get It i 1966. I 1969 spilte de inn sangen igjen og ga den ut på albumet Outta Season.
Anastasija Todorova
Anastasija Todorova (født 10. desember 1993) er en ukrainsk padler som konkurrerer i kajakk.
Hun representerte Ukraina under Sommer-OL 2016 i Rio de Janeiro, der hun ble nummer 4 i K-4 500 meter.
Satan lever
«Satan lever» er en sang av Ole Paus, utgitt på platen Siste Paus-posten (1978), der sangen fremføres av Paus med koring av Anita Skorgan. Sangen er en «bitende visesatire over en mye omtalt djevleutdrivelse i Hordalands-bygda Os».
Det er en av Paus' mest omdiskuterte sanger, og vekket kraftige reaksjoner i kristne miljøer da den kom, ble tatt opp på Stortinget av Kristelig Folkeparti og ble forbudt i NRK. Paus uttalte senere at «jeg skrev sangen fordi jeg ble så utrolig provosert da en prest skulle drive djevelutryddelse på en ung jente med nerveproblemer. I andres ører fikk jo sangen en helt annen betydning».
Sangen er også utgitt på platene Sjikaner i utvalg, Stopp pressen! Det grøvste fra Paus-posten og på Espen Beranek Holms plate Sensurert – 15 sensurerte låter 1966–96.
Saursfjorden
Saursfjorden (lulesamisk: Sávtsavuodna) er en fjordarm av Leinesfjorden i Steigen kommune i Nordland. Den strekker seg seks kilometer i nordøstlig retning til Saursfjordelvas utløp ved grenda Saursfjord i bunnen av fjorden.
Fylkesvei 635 går langs nordsiden som har en spredt bebyggelse på det lavtliggende jordbruks- og myrområdet. Saur og Saursfjorden er de eneste grendene. Leinesfjord ligger på et nes som skiller Botnfjorden fra den indre del av Leinesfjorden. Fra neset og vestover strekker det seg et belte av holmer og små øyer som videre danner den ytre del av innløpet på sørsiden av Saursfjorden. Fra bunnen av fjorden mot nordøst går det lave Skjelvareidet over til Holmåkfjorden.
Inna Hrysjtsjun
Inna Hrysjtsjun (ukrainsk: Інна Володимирівна Грищун; født 29. september 1994) er en ukrainsk padler som konkurrerer i kajakk.
Hun representerte Ukraina under Sommer-OL 2016 i Rio de Janeiro, der hun ble nummer 4 i K-4 500 meter.
Hamburg European Open 2019
Hamburg European Open 2019 var en tennisturnering, og del av ATP-touren 2019 som fant sted i Hamburg i Tyskland fra 22. til 28. juli 2019.
Det ble konkurrert i singel og dobbel for menn på grus.
Silusa rubiginosa
Silusa rubiginosa er en bille som hører til den store underfamilien småkortvinger (Aleocharinae) i familien kortvinger (Staphylinidae). Den er eneste norske representant for slekten Silusa.
Utseende
En liten (3-3,8 millimeter), middels slank, brun kortvinge. Hodet er litt lengre enn bredt, rundet, med små, litt utstående fasettøyne, overflaten grovt punktert. Pronotum er nært en og en halv gang så bredt som langt, med rundede sider. Dekkvingene er betydelig lengre og ubetydelig bredere enn pronotum, med litt rundede sider. Den bakre delen er bredt rundet uthulet. Bakkropp og bein er ganske slanke.
Levevis
Arten finnes der det flyter ut sevje fra skader på trær, særlig på alm.
Jaimee Lovett
Jaimee Lovett (født 5. mai 1988) er en newzealandsk padler som konkurrerer i kajakk.
Larry Coryell
Larry Coryell (1943–2017) var en amerikansk jazz-fusion-gitarist.
Jaimee Lovett
Hun representerte New Zealand under Sommer-OL 2016 i Rio de Janeiro, der hun ble nummer 5 i K-4 500 meter.
Larry Coryell
Coryell regnes til de sentrale pionerene innen jazzrocken, som i 1960- og 1970-årene utviklet jazzgitaren i nye retninger.
Bakgrunn
Larry Coryell gikk på Richland High School, i Richland i delstaten Washington. Der spilte han i lokale bands; The Jailers, The Rumblers, The Royals og The Flames. Han spilte også i The Checkers fra Yakima. Han flyttet så til Seattle og begynte ved University of Washington.
Karriere
Etter journaliststudier i Seattle flyttet Coryell til New York City i 1965 og ble Gábor Szabós etterfølger i Chico Hamilton Quintett. Året etter stiftet han det «psykedeliske» bandet The Free Spirits, som med Coryell og saksofonist/fløytist Jim Peppers komplekse soli ble forløpere for jazzrocken. Tre år senere slapp Coryell to soloalbum som blandet elementer fra jazz, klassisk og rock. Seint i 1969 spilte han inn Spaces, sammen med John McLaughlin. Dette er Coryells mest kjente album, og blir av enkelte regnet som begynnelsen på 1970-tallets fusion-jazz-bølge.
I 1973 stiftet Coryell gruppa The Eleventh House, som også Randy Brecker og Alphonse Mouzon spilte i. Bandet var aktivt til 1975, og ble Coryells kommersielle høydepunkt.
Etter 1980-årene spilte Coryell igjen hovedsakelig elektrisk gitar, de senere årene i gitartrioer sammen med Badi Assad og John Abercrombie, og med Al Di Meola og Biréli Lagrène.
Pseudopachylebia
Pseudopachylebia er en slekt av løpebiller.
Utbredelse
Slekten er kjent fra Madagaskar.
Bell V-280 Valor
Bell V-280 Valor er et luftfartøy med tiltrotor fabrikkert av Bell Textron og Lockheed Martin for U.S. Army. Den første flyvningen fant sted 18. desember 2017.
Planica Nordic Centre
Planica Nordic Centre (slovensk: Nordijski center Planica) er et senter for nordiske grener på ski i Planica i Slovenia. Senteret ble offisielt åpnet i desember 2015, og består av en skiflygingsbakke, sju hoppbakker, løype for langrenn samt fasiliteter for andre idretter. Dette er det eneste idrettsanlegget i verden med åtte hoppbakker. Verdensmesterskapet på ski, nordiske grener i 2023 skal arrangeres her.
Hoppbakkene
Planica Nordic Centre har totalt åtte hoppbakker; én skiflygingsbakke, én storbakke, én normalbakke samt fem mindre bakker beregnet på barn og unge.
Letalnica bratov Gorišek
Skiflyvingsbakken Letalnica bratov Gorišek er den største bakken i Planica Nordic Centre. Den ble bygget i 1969 av Vlado og Janez Gorišek. Bakken har blitt benyttet i Verdensmesterskapet i skiflyging sju ganger, senest i 2020.
Bloudkova velikanka og Srednja skakalnica
Bloudkova velikanka er en storbakke som opprinnelig ble bygget i 1934 av Ivan Rožman. Den originale bakken kollapset i 2001 og ble gjenoppbygget i 2012. På 1930- og 40-tallet ble det satt ti verdensrekoder i bakken.
Normalbakken Srednja skakalnica står rett ved siden av storbakken.
Langrennsløype
Den totale lengden på langrennsløypen er omkring 40 kilometer. Løypen er lagt til områdene rundt Kranjska Gora, Rateče, Planica og Tamarje.
Ingeborg Mjør
Ingeborg Mjør (født 28. november 1962 i Bergen, død 27. september 2014) var en norsk barnelitteraturforsker, litteraturkritiker, nynorskforkjemper og førsteamanuensis ved Høgskolen i Bergen.
Mjør ble utdannet førskolelærer på Høgskolen i Bergen (1987), og ble deretter cand.mag. (1993) og cand.philol. (1996) i nordisk ved Universitetet i Bergen. I 2009 tok hun doktorgrad i litteraturvitskap ved Universitetet i Agder, der hun presenterte avhandlingen ''Høgtlesar, barn, bildebok. Vegar til meining og tekst''.
I årene 1987 til 1996 arbeidet hun som avdelingsleder i barnehage i Bergen. Fra 1998 til 2010 var hun lektor ved Universitetet i Stavanger og fra 2010 førsteamanuensis ved lærerutdanningen ved Høgskolen i Bergen. Mjør var i årene 2000 til 2004 redaktør i Pirion, en kulturavis for barnehage og småskole. Fra 2010 satt hun også i redaksjonen for Barnelitterært forskningstidsskrift. Mjør satt i to underutvalg i Kulturrådet fra 2000 til 2008, og i styret i Norsk barnebokinstitutt fra 2008 til 2014.
Hun skrev barnebokkritikk for Bergens Tidende og Dag og Tid.
Hun var sterkt engasjert i målsaken, og hadde en rekke tillitsverv i Noregs Mållag: Hun var fylkesleder i Hordaland, leder i Stavanger Mållag og nestledar i mållaget sentralt.
Paulianolebia
Paulianolebia er en slekt av løpebiller.
Karl Østvold
Karl Østvold (født 29. september 1898, død 29. mars 1965 i Ringsaker) var en norsk lokalpolitiker som representerte Arbeiderpartiet. Han var ordfører i Ringsaker fra 1932 til 1964. Han kom inn i herredsstyret i Ringsaker i 1927, og tok over som ordfører da Karsten Fonstad måtte på Stortinget. Østvold satt på det tidspunktet ikke i formannskapet
Etter nyordningen i januar 1941 trakk Østvold seg som ordfører. På slutten av krigen mente han at han var ettersøkt, og skulle egentlig reise til Sverige, men endte opp i Lismarka. Folk trodde derimot han var i Sverige.
Sprint-VM på skøyter 2005
Sprint-VM på skøyter 2005, det 34. offisielle sprintverdensmesterskapet i ISU-regi, ble arrangert i Utah Olympic Oval i Salt Lake City, USA den 22. januar og 23. januar 2005.
Konrad Huber (skytter)
Konrad Walentin Huber (født 4. november 1892 i Helsingfors, død 4. desember 1960 i Helsingfors) var en finsk skytter som deltok i de olympiske leker 1924 i Paris og 1952 i Helsingfors.
Huber vant to olympiske medaljer i skyting under OL 1924 i Paris. Han kom på andreplass i den individuelle konkurransen i trap bak Gyula Halasy fra Ungarn. Han var også med på det finske laget som kom på tredjeplass i lagskytingen i trap med 360 poeng, tre poeng mindre enn gullmedaljevinnerne fra USA og samme antall poeng som sølvmedaljevinneren fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det finske laget var Konrad Huber som skjøt 94 poeng, Robert Huber (92), Werner Ekman (91), Robert Tikkanen (83), Georg Nordblad (80) og Magnus Wegelius (79).
Diego Ribera de Toledo
Diego Ribera de Toledo (født i Toledo i Spania, død 6. februar 1543) var en adelig spansk prelat og katolsk biskop, først av Mallorca (1507-11) og deretter av Segovia (1512-43). Han var onkel til Juan de Ribera, den latinske patriarken av Antiokia.
Bakgrunn
Han var sønn av Juan de Ribera Silva og sønnesønn av Juan de Silva y Meneses (1399-1464, første greve av Cifuentes i 1455, herre av Montemayor, Cifuentes, Barcience, Ruguilla, Huetos og andre steder). Hans mor var Inés de Ribera, datter av Diego Gómez de Ribera, en borgermester i Andalusia. Han begynte sine studier i Granda, hjemme hos Hernando de Talavera, erkebiskop av Granada og skriftefar til dronning Isabella 1., og fortsatte ved universitetet i Salamanca, der han tok doktorgraden i kirkelig og borgerlig rett.
Biskop
I 1507 senere ble han utnevnt til biskop av Mallorca. I sin tid som Mallorca-biskop ble han gitt tittelen Comisario general de la Santa Cruzada (generalkommissær for det hellige korstog).
Den 29. oktober av 1511 ble han utnevnt til biskop av Segovia, og tok bispedømmet i besittelse den 15. mars 1512. I hans tid der raste comuneros-oppstanden, så han var fraværende fra bispedømmet. Da han kom tilbake til den og fant den den gamle katedralen, Santa María de Segovia, Santa María. Han satte da i gang med byggingen av den nye katedralen i Segovia. For dette formål donerte noe land i 1525, og den 8. juni samme år velsignet han og nedla grunnsteinen til det nye gudshus.
Folkekrav (Tyskland)
Et folkekrav (tysk: Volksbegehren) er i Tyskland et instrument for det direkte demokratiet. Det gjør det mulig for landets borgere å bringe et politisk tema eller lovforslag opp i parlamentet. For at folkekravet skal bli behandlet av Forbundsdagen eller en av Landdagene, må de som har initiert kravet samle et bestemt antall underskrifter fra personer med stemmerett innen en bestemt frist. Parlamentet står fritt til å akseptere eller avvise kravet. I Tyskland er folkekrav alltid det siste skritt for å få til en folkeavstemning.
Diego Ribera de Toledo
Biskop
Han døde 6. februar 1543; hans døds- eller gravsted vites ikke.
Laurent Imbert
Laurent-Marie-Joseph Imbert M.E.P. (koreansk navn: Bum Se-hyeong; født 23. mars 1796 i Marignane i Frankrike, halshugget den 21. september 1839 vær Seoul i Korea) var en fransk katolsk misjonær fra det parisiske ytremisjonsselskap. Han ble biskop og ble martyrdrept i Korea.
Diego Ribera de Toledo
Episkopalgenealogi
Hans episkopalgenealogi er:
Laurent Imbert
Bakgrunn
Han ble født i en fattig landbrukerfamilie og studerte ved Missions Étrangères de Paris presteseminar fra 1818.
Prest
Etter sin prestevielse den 18. desember 1819 ble han sendt til Kina i 1820. Innen han kom dit underviste han ved collegium generale i Penang i Malaya fra april 1821 til januar 1822. I 1821 ønsket biskop Esprit-Marie-Joseph Florens, apostolisk vikar av Siam å sende ham til Singapore, der han ville åpne en misjonsstasjon. Først ville han imidlertid få undersøkt forholdene på øya. Det var det oppdraget den unge misjonøren hadde å utføre. Han nådde Singapore den 11. desember 1821 og tilbrakte omlag en uke der. Imbert kan ha vært den første prest som celebrerte messe på øya.
I 1822 seilte han mot Macao, men ettersom han ikke kunne komme dit direkte oppholdt han seg i to år i Tonkin i Fransk Indokina. I Kina virket han tolv år i Sichuan og grunnla et seminar i Moupin.
Biskop
Den 26. april 1836 ble han utnevnt til apostolisk vikar av Korea og titulærbiskop av Capsa. Den 14. mai 1837 ble han bispeviet av biskop Giacomo Luigi Fontana, M.E.P., apostolisk vikar av Sichuan. Han begav seg i hemmelighet fra Mandsjuria til Korea samme år. På denne tid gjennomgikk Korea en periode med kristendomsforfølgelse.
Den 10. august 1839 ble biskop Imbert forrådt. Da han innså at det bare var et spørsmål tid innen han skulle arresteres og henrettes feilet han messen og overgav seg til dem som lå i bakhold for ham. Han ble ført til Seoul der han ble torturert for å avsløre hvor de utenlandske misjonærene opphold seg.
I forhåpningen om at hans konvertitter skulle bli latt i fred dersom alle utlendinger gav seg til kjenne skrev han til sine medmisjonærer, Pierre-Philibert Maubant og Jacques-Honoré Chastan, og bad dem om å overgi seg til de koreanske myndigheter. Han skrev: «Den gode hyrde legger ned sitt liv for sine får» (Joh. 10:11).
De fulgte oppfordringen, og de tre ble holdt fengslet sammen. De ble forhørt i tre dager for at de skulle avsløre konvertittenes navn og oppholdssteder. Trass i tortur avsverget han ikke sin tro. Da torturen mislyktes med å nedbryte dem, ble de sendt til et annet fengsel og til slutt henrettet i Saenamteo i Korea. Deres kropper ble utstilt til beskuelse i flere dager, men ble til slutt begravet på fjellet Nogu.
De tre martyrene tilhørte de 79 koreanske martyrer som ble saligkåret i 1925, og blant de 103 martyrer som ble kanonisert av Johannes Paul II i Seoul den 6. mai 1984. Festdagen for Santt Laurent-Marie-Joseph Imbert er den 20. september (tidligere den 10. juni).
Episkopalgenealogi
Hans episkopalgenealogi er:
Aimee Fisher
Aimee Fisher (født 24. januar 1995) er en newzealandsk padler som konkurrerer i kajakk.
Microsoft To Do
Microsoft To Do er en personlig planleggingsapplikasjon. Den er skybasert, og lar brukerne administrere oppgavelistene sine fra smarttelefon, nettbrett og datamaskin.
Aimee Fisher
Hun representerte New Zealand under Sommer-OL 2016 i Rio de Janeiro, der hun ble nummer 5 i K-4 500 meter.
Microsoft To Do
Historie
Microsoft To Do ble utviklet av teamet bak Wunderlist som ble kjøpt opp av Microsoft. De frittstående applikasjonene ble koblet med de eksisterende oppgavefunksjonene i Microsoft sine Outlook produkter.
I 2017 april ble prøveversjonen av Microsoft To Do lansert. I 2018 juni ble det lagt til en funksjonalitet for deling av oppgavelister.
I 2019 september kom en stor oppdatering med et nytt brukergrensesnitt som lignet mer på Wunderlist. Navnet ble også litt oppdatert ved at man gikk fra To-Do til To Do (fjernet bindestreken).
Tropopterus
Tropopterus er en slekt av løpebiller.
Utseende
Nokså små (5-8 millimeter), noe brede, blanke, rødbrune til svarte løpebiller uten metallisk glans. Hodet er kort og bredt uten forstørrede kjever, fasettøynene middels store. Pronotum er rundet, bredere enn langt, dekkvingene rundede og hvelvede, mye bredere enn pronotum, med litt utydelige punktrader.
Levevis
Artene lever på skogbunnen i sørbøk (Nothofagus)-skog.
Utbredelse
Slekten er utbredt i det sørlige Sør-Amerikan (?Peru, Chile).
Caitlin Regal
Hun representerte New Zealand under Sommer-OL 2016 i Rio de Janeiro, der hun ble nummer 5 i K-4 500 meter.
Hun representerte New Zealand under Sommer-OL 2020 i Tokyo, hvor hun tok gull i K-2 500 meter.
Andreas Stadler
Andreas Stadler (født 31. juli 1896, død 14. februar 1941) var en østerriksk vektløfter som deltok i de olympiske leker 1924 i Paris og 1928 i Amsterdam. Stadler vant en olympisk sølvmedalje i vektløfting under OL 1924 i Paris. Han kom på andreplass i den letteste klassen, fjærvekt opp til 60 kg som ble avviklet 21. juli 1924. Det var totalt fem vektklasser samme som under foregående OL i Antwerpen. Stadler løftet sammenlagt 385,0 kilo, 17,5 kilo mindre enn gullvinneren Pierino Gabetti fra Italia. Det var 21 utøvere fra 11 nasjoner i fjærvektklassen.
Kayla Imrie
Kayla Imrie (født 4. februar 1992) er en newzealandsk padler som konkurrerer i kajakk.
Hun representerte New Zealand under Sommer-OL 2016 i Rio de Janeiro, der hun ble nummer 5 i K-4 500 meter.
BB&T Atlanta Open 2019
BB&T Atlanta Open 2019 var en tennisturnering, og del av ATP-touren 2019 som fant sted i Atlanta i USA fra 22. til 29. juli 2019.
Det ble konkurrert i singel og dobbel for menn på hardcourt.
Megalebia
Utbredelse
Slekten er kjent fra Madagaskar.
Al Kooper
Al Kooper (født Alan Peter Kuperschmidt; 5. februar 1944) er en amerikansk låtskriver, plateprodusent and musiker fra Brooklyn i New York.
Kooper har spilt på hundrevis av album med artister som Jimi Hendrix, The Who, Alice Cooper, Cream og B. B. King.
Det er Al Kooper som spiller orgel på «Like a Rolling Stone» med Bob Dylan i 1965, han spilte også med Dylan på Newport Folk Festival samme år. Han spilte orgel og gitar på Blonde on Blonde i 1966.
Han startet Blood, Sweat & Tears i 1967, men ga seg etter debutalbumet, Child Is Father to the Man, selv om han skrev de fleste sangene.
I 1968 ga han ut sitt første album I Stand Alone, og spiller sammen med Stephen Stills og Mike Bloomfield på albumet Super Session. Han spiller gitar med Rolling Stones på Metamorphosis-versjonen av «Memo from Turner» innspilt i 1968, og piano, orgel og valthorn på deres «You Can't Always Get What You Want» fra Let It Bleed i 1969.
Han flyttet til Atlanta i 1972 hvor han oppdaget Lynyrd Skynyrd, og produserte og spilte på deres tre første album, blant dem sangen «Free Bird» i 1973, og slageren «Sweet Home Alabama» fra albumet Second Helping i 1974.
Han har hatt en suksessfull solokarriere siden da, skrevet musikk for film, og har også forelest i musikalsk komposisjon. Han fortsetter å opptre live.
Microsoft Planner
Microsoft Planner er en lagorientert planleggingsapplikasjon for bruksområder som teamledelse, fildeling og organisering.
Robert Huber (skytter)
Robert Waldemar Huber (født 30. mars 1878 i Helsingfors, død 25. november 1946 i Helsingfors) var en finsk skytter som deltok i de olympiske leker 1912 i Stockholm og 1924 i Paris.
Microsoft Planner
Historie og tilgang
Produktet ble lansert i 2016 og er per 2022 tilgjengelig på Microsoft 365-plattformen for abonnenttypene premium, business og educational. For å få tilgang til Microsoft planner må man ha en Microsoft 365-konto. Microsoft Planner er også tilgjengelig for Apple-produkter via App Store og for Android-produkter via Google Play. Den kan også integreres i Microsoft Teams.
Bruksområder
Planner gjør det mulig for enkeltbrukere og lag å planlegge, sette sammen og tildele oppgaver, dele filer, kommunisere og samarbeide med andre brukere og motta fremdriftsoppdateringer på forskjellige måter.
Teknisk
Microsoft Planner er koblet til Microsoft 365 Groups, hvilket betyr at det er mulig for brukere å samarbeide gjennom plattformene. For hver nye plan som opprettes i Planner opprettes det automatisk en ny Microsoft 365-gruppe.
Robert Huber (skytter)
Huber vant en olympisk bronsemedalje i skyting under OL 1924 i Paris. Han var med på det finske laget som kom på tredjeplass i lagskytingen i trap med 360 poeng, tre poeng mindre enn gullmedaljevinnerne fra USA og samme antall poeng som sølvmedaljevinneren fra Canada. Det var 69 deltaker fra tolv nasjoner som deltok i konkurransen som ble avviklet 6. og 7. juli 1924. Det var lov til å ha seks deltakere på hvert lag, men det var kun de fire beste skytternes resultat som ble summert sammen. Deltakerne på det finske laget var Konrad Huber som skjøt 94 poeng, Robert Huber (92), Werner Ekman (91), Robert Tikkanen (83), Georg Nordblad (80) og Magnus Wegelius (79).
Red Hat Enterprise Linux
Red Hat Enterprise Linux (RHEL) er et kommersielt operativsystem og en Linuxdistribusjon som blir utviklet av Red Hat. Det er etterfølgeren til Red Hat Linux. Det er selskapets offisielle operativsystem og er rettet mot næringslivet. Det går 2–3 år mellom versjonene, og hver versjon har 10–13 års kundestøtte. RHEL er basert på det frie operativsystemet Fedora, som oppdateres langt oftere.
I 2007 ble antallet varianter ble utvidet til seks.
Distribusjonen utgis i tjenerversjoner for x86-32, x86-64, Itanium, PowerPC, IBM ESA/390 og IBM System z og i stasjonære versjoner for x86-32 og x86-64. All offisiell support og opplæring, sammen med Red Hat Certification Program, fokuserer på denne distribusjonen.
Benevnelsene er et kommersielt varemerke, men åpen kildekode er tilgjengelig. CentOS, Scientific Linux og Oracle Linux er derivater av Red Hat Enterprise Linux.
Første versjon ble lansert den 22. februar 2000.
Versjon 1.0 (Red Hat Linux Enterprise Edition 6.2)
Red Hat Enterprise Edition var opprinnelig en avansert avart av Red Hat Linux med kundestøtte. Den ble lansert 22. februar 2000, og bestod av flere produkter: Red Hat Linux Enterprise Edition for Oracle 8i, Red Hat Linux Enterprise Edition for Computer Associates systems og Red Hat Linux Enterprise Edition for SAP R/3. Red Hat Linux Enterprise Edition for Oracle 8i ble lansert 8. mars 2000. Den ble kalt versjon 6.2E og var i all hovedsak en versjon av Red Hat Linux 6.2/7 med en utvidet kundestøtte.
Den regnes som den første versjon av Red Hat Enterprise Linux.
Den ble levert sammen med versjon 2.2.14 av Linux-kjernen. GNU Compiler Collection (GCC) versjon 2.95.2 fulgte også med, deriblant den frie C-kompilatoren GNU C og det frie C-standardbiblioteket GNU C Library (Glibc) versjon 2.1.1.
Versjon 2.1 «Pensacola», «Panama» og «Tampa»
Red Hat Enterprise Linux 2.1 Advanced Server (AS), med kodenavnet «Pensacola», var en avart av Red Hat Linux 7.2. Versjonen hadde kodenavnet «Pensacola», og ble lansert den 26. mars 2002. Den hadde tre faser av kundestøtte, som opphørte henholdsvis 30. november 2004 (produksjonsfase 1), 31. mai 2005 (produksjonsfase 2) og 31. mai 2009 (produksjonsfase 3).
Den ble levert sammen med versjon 2.4.9 av Linux-kjernen, GCC versjon 3.0.4 og glibc versjon 2.2.4.
Versjon 2.1 kom i utgaver for x86-arkitekturen, så vel som for Intel Itanium. Advanced Server kunne kjøre på begge deler, Advanced Workstation var beregnet kun for Intel Itanium, mens Entry-level Server og Workstation var beregnet kun for x86.
Red Hat Enterprise Linux 5 «Tikanga»
Red Hat Enterprise Linux 5 ble lansert 14. mars 2007 under kodenavnet Tikanga.
Betautgave 1 ble lansert 7. september 2006, og betautgave 2 ble lansert 16. november 2006.
Red Hat Enterprise Linux 6 «Santiago»
Red Hat Enterprise Linux 6 ble lansert den 10. november 2010 under kodenavnet Santiago.
Betautgave 1 ble lansert 24. april 2010, og betautgave 2 ble lansert 30. juni 2010. Versjon 6.1 ble lansert 19. mai 2011, og betautgaven av versjon 6.1 ble lansert 22. mars 2011.
Versjon 6.2 ble lansert 6. desember 2011, og betautgaven av versjon 6.2 ble lansert 5. oktober 2011.
Versjon 6.4 ble lansert 21. februar 2013, og betautgaven av versjon 6.4 ble lansert 4. desember 2012.
Versjon 6.5 ble lansert 21. november 2013, og betautgaven av versjon 6.5 ble lansert 8. oktober 2013.
Versjon 6.6 ble lansert 13. oktober 2014, og betautgaven av versjon 6.6 ble lansert 12. august 2014.
Versjon 6.7 ble lansert 22. juli 2015, og betautgaven av versjon 6.7 ble lansert 5. mai 2015.
Versjon 6.8 ble lansert 10. mai 2016, og betautgaven av versjon 6.8 ble lansert 15. mars 2016.
Versjon 6.9 ble lansert 21. mars 2017, og betautgaven av versjon 6.9 ble lansert 5. januar 2017.